2019. március 27-én az EU hivatalos lapjának csatolt L0851 számában megjelent a 2019/496 európai parlamenti és tanácsi rendelet a 428/2009/EK tanácsi rendeletnek az Unióból az Egyesült Királyságba kivitt egyes kettős felhasználású termékekre vonatkozó uniós általános exportengedély megadása tekintetében történő módosításáról (a továbbiakban: EU rendelet).

Az EU rendelet 1. cikke szerint a jogszabályváltozás 2019. március 28-tól lép hatályba. 
Az EU rendelet szerint a Brexit megvalósulása után az Egyesült Királyságba irányuló kivitelekhez Uniós Általános Exportengedélyre lesz szükség EU 001 engedélykód alkalmazásával.

Fontos kiemelni, hogy az EU rendelet 2. cikke szerint az EU rendeletben foglalt rendelkezéseket azon napot követő naptól kell alkalmazni, amelytől az Egyesült Királyság már nem tagja az EU-nak.

A szóban forgó jogszabály az alábbi internetes címen érhető el:
https://eur-lex.europa.eu/legal-content/HU/TXT/?uri=OJ:L:2019:085I:TOC
 
A kettős felhasználású termékek forgalmának engedélyezését végző Budapest Főváros Kormányhivatala (a továbbiakban: BFKH) Kereskedelmi, Haditechnikai, Exportellenőrzési és Nemesfémhitelesítési Főosztály Exportellenőrzési Osztály szintén tájékoztatás adott ki a kettős felhasználású termékek Egyesült Királyságba (UK) történő kivitele esetén felmerülő jövőbeni engedélykötelezettségek kapcsán.

[bookmark: _GoBack]A BFKH tájékoztatásai az alábbi címen érhetők el: 
https://mkeh.gov.hu/kereskedelmi/exportellenorzesi_osztaly/brexit

A BREXIT-re történő felkészülés elősegítése, illetve a kettős felhasználású termékek UK-ból történő behozatala, illetve oda irányuló kivitelével kapcsolatban a későbbiekben felmerülő esetleges engedélykötelezettségek megismerése érdekében javasolt a fenti jogszabály, illetve a szóban forgó témakörben már kiadott tájékoztatások tanulmányozása, valamint – kérdéses esetekben – a termékkör forgalmának hazai engedélyezését végző BFKH-val történő kapcsolatfelvétel az alábbi elérhetőségeken:

ügyintézés helye: 1124 Budapest, Németvölgyi út 37-39.
levelezési cím: 1534 Budapest, BKKP Pf. 919/1.
telefonszám: 06-1-458-5577, 06-1-458-5601, 06-1-458-5599
fax: 06-1-458-5869                                                       
honlap: http://mkeh.gov.hu/haditechnika/kettos_felhasznalasu
e-mail: exportcontrol@bfkh.gov.hu, khenf@bfkh.gov.hu

